ไฟแนนเชียลไดเจสต์
AJ เด้งขึ้นแรงหลังขายหุ้นพีพี 25 บาท
20 ส.ค. 2554

AJ เด้งขึ้นแรงหลังขายหุ้นพีพี 25 บาท
บริษัท เอ.เจ.พลาสท์ (AJ) เปิดเผยว่า บริษัทได้ขายหุ้นจำนวน 3,610,669 หุ้น ให้กับนักลงทุนเฉพาะเจาะจง (พีพี) ในวันที่ 2 มิ.ย. 2554 ในราคาหุ้นละ 25 บาท โดยบริษัทหลักทรัพย์บัวหลวง เป็นผู้จัดจำหน่าย
ด้านราคาหุ้น AJ วันที่ 2 มิ.ย. กระโดดขึ้นไปปิดที่ 28.50 บาท เพิ่มขึ้นจากวันก่อน 2.50 บาท หรือเท่ากับ 9.62% ซึ่งสวนทางกับตลาดหุ้นโดยรวมที่ปรับตัวลง หลังจากมีการคาดการณ์ว่า AJติด 1 ใน 5 หุ้นที่ได้รับการเลือกเข้าคำนวณในSET 100 ในช่วงครึ่งหลังของปีนี้ เริ่มตั้งแต่วันที่ 1 ก.ค. 2554 นี้
CSP ล่อแจกปันผลปีนี้เกิน 7%
นายวีรศักดิ์ ชัยสุพัฒน์ กรรมการผู้จัดการ บริษัท ซีเอสพี สตีลเซ็นเตอร์ (CSP) เปิดเผยว่า ทั้งปีนี้คาดรายได้จะอยู่ที่ 3,000 ล้านบาท เทียบกับปีก่อนที่ 2,600 ล้านบาท และกำไรสุทธิมากกว่าปีก่อน107 ล้านบาท จึงคาดว่าปีนี้สามารถจ่ายเงินปันผลในอัตราผลตอบแทนที่มากกว่าปีก่อน 7%
ด้านรายได้ไตรมาส 2 น่าจะใกล้เคียงกับไตรมาสแรกได้ แม้ปริมาณการขายเหล็กอยู่ที่ 2.7-2.8 หมื่นตัน หรือหายไปประมาณ 10% จากไตรมาสแรกที่ขายได้ 3.3 หมื่นตัน เนื่องจากราคาเหล็กเฉลี่ยอยู่ที่ 2526 บาทต่อกิโลกรัม สูงกว่าราคาเฉลี่ยไตรมาสแรกที่ 23-24 กิโลกรัม
อย่างไรก็ตาม คาดว่าอัตรากำไรขั้นต้นไตรมาส 2 จะลดลง 12% จากไตรมาสแรกอยู่ที่ 12% เพราะราคาเหล็กที่สูงขึ้นก็ส่งผลให้วัตถุดิบสูงขึ้นเช่นกัน
“เชื่อว่าไตรมาส 3 ปริมาณการขายเหล็กจะกลับมาฟื้นตัวในระดับเดียวกับไตรมาสแรกได้ เพราะเริ่มเห็นสัญญาณของการฟื้นตัวที่ชัดเจน โดยเฉพาะอุตสาหกรรมยานยนต์ที่ทางผู้ผลิตญี่ปุ่นได้กลับมาผลิตกำลังการผลิตที่มากกว่า 100% แล้ว และหลังการเลือกตั้งตามปกติจะเกิดการลงทุนมากขึ้น” นายวีรศักดิ์ กล่าว
UIC กำไรพุ่งขึ้น 234%
บริษัท ยูเนี่ยน อินทราโก้ (UIC) ซึ่งจะนำหุ้นเข้าซื้อขายในตลาดหลักทรัพย์ เอ็ม เอ ไอ (mai) ในวันที่ 3 มิ.ย.นี้ ในราคาไอพีโอหุ้นละ 1.92 บาท เปิดเผยผลดำเนินงานไตรมาสแรกปีนี้ กำไรสุทธิ 12.20ล้านบาท หรือเท่ากับ 0.16 บาท เพิ่มขึ้น 234% เทียบกับช่วงเดียวกันปีก่อนกำไรสุทธิ 3.65 ล้านบาท หรือ 0.05 บาท